Държавен вестник, бр. 86, 2016 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  86
гат мерки за повишаване на сигурността, 
надеждността, независимостта и качеството 
на предоставяните електронни съобщения; 
14. осъществяват поддържането и актуали-
зирането на документи, свързани със системата 
за управление на информационната сигур-
ност, съгласно европейските и международно 
признатите стандарти в тази област, както и 
изпълняват изискванията на политиката за 
сигурност на информацията и прилагане на 
механизмите за защита и контрол на инфор-
мацията съвместно с дирекция МИС;
15. подпомагат органите на държавната 
власт, органите на местното самоуправление и 
юридическите лица – разпоредители с бюджет, 
при повишаване на нивото на мрежовата и 
информационната им сигурност съвместно с 
дирекция МИС.
Г л а в а  ч е т в ъ р т а
ОРГАНИЗАЦИЯ НА РАБОТАТА
Чл. 23. (1) Председателят на агенцията 
организира работата на администрацията 
чрез вътрешни правила, процедури, правил-
ници, инструкции, системи, други вътрешни 
нормативни документи и заповеди.
(2) Структурата на административните 
звена се утвърждава от председателя на аген-
цията по предложение на главния секретар.
(3) Непосредственото ръководство на ди-
рекция се осъществява от нейния директор, 
който носи отговорност за точното и сроч-
ното изпълнение на конкретните задачи при 
осъществяване на функциите є.
Чл. 24. (1) Директорите на дирекции дават 
задължителни указания в рамките на своята 
компетентност за осигуряване изпълнение-
то на актовете на Министерския съвет, на 
председателя и на заместник-председателите 
на агенцията.
(2) Държавните служители и лицата, ра-
ботещи по трудово правоотношение, изпъл-
няват възложените им задачи въз основа на 
утвърдените от главния секретар длъжностни 
характеристики.
(3) Директорите представят на главния 
секретар ежегоден доклад за дейността на 
подчинените им структурни звена.
(4) Ръководителите на административните 
звена осъществяват цялостен контрол върху 
дейността на звеното, както и по изпълнението 
на задачите, произтичащи от функционалната 
им компетентност.
Чл. 25. (1) Работното време на служителите 
е 8 часа дневно с променливи граници и 40 
часа седмично при 5-дневна работна седми-
ца. Работното време е от 7,30 до 18,30 ч. с 
период на задължително присъствие от 10,00 
до 16,00 ч. при задължително отработване на 
нормалната продължителност на 8-часовия 
работен ден, в зависимост от началото на 
работния ден, и с обедна почивка 30 минути 
между 12,00 и 14,00 ч.
(2) Главният секретар може да определи и 
друго работно време за служители от отделни 
административни звена с цел осигуряване 
на необходимите условия за изпълнение на 
функциите на агенцията.
(3) Редът за отчитане на работното време 
се определя със заповед на главния секретар.
Чл. 26. (1) Приемното време на председа-
теля на агенцията за изслушване на гражда-
ни и представители на организации относно 
предложения и сигнали се оповестява на 
общодостъпно място в сградата на агенцията.
(2) Административното обслужване на 
физически и юридически лица се извършва 
от 9,00 до 17,30 ч. Служителите на агенцията, 
извършващи административно обслужване, 
прилагат изискванията, утвърдени с вътреш-
ните правила за организация на администра-
тивното обслужване. 
Чл. 27. (1) За изпълнение на определени 
задачи, свързани с дейността на агенцията, 
могат да бъдат привличани нещатни сътруд-
ници, в качеството им на експерти. 
(2) Правата и задълженията на лицата по 
ал. 1 се определят в акта за привличането им 
и в сключения с тях договор от председателя 
на агенцията.
Чл. 28. (1) В агенцията се провеждат ста-
жове за студенти.
(2) Агенцията работи в условията на публич-
ност и прозрачност, освен когато националната 
сигурност и опазването на класифицирана 
информация, представляваща държавна или 
служебна тайна, налагат ограничаване на 
този принцип.
Приложение 
към чл. 5, ал. 2 
Численост на служителите в Държавна аген­
ция „Електронно управление“ – 592 щатни 
бройки
Председател
1
Заместник-председатели
2
Главен секретар
1
Инспекторат
3
Звено за вътрешен одит 
4
Финансов контрольор
1
Звено по защита на класифицираната 
информация, сигурност и отбранително-
мобилизационна подготовка
7
Експерт за връзки с обществеността
1
Обща администрация
56
в т.ч.:
дирекция „Обществени поръчки“
10
дирекция „Правни дейности, администра-
тивно обслужване и човешки ресурси“
27
дирекция „Бюджет, финанси и управление 
на собствеността“
19